**Δέκα σημεία προσοχής του ΣΕΒ για σωστές εκπτώσεις και συνειδητές επιλογές:**

**1. Περιλαμβάνονται σωστά όλες οι πληροφορίες σχετικά με τις μειώσεις τιμών;**

Πρέπει να αναγράφεται καθαρά η αρχική και η τελική τιμή. «Αρχική» τιμή, είναι η χαμηλότερη τιμή των τελευταίων 30 ημερών.



**2. Ανταποκρίνεται η προσφορά/έκπτωση στην πραγματικότητα;**


Δεν επιτρέπεται να χρησιμοποιείται η προτεινόμενη λιανική τιμή ως τιμή αναφοράς για τον υπολογισμό της έκπτωσης.

**3. Παρουσιάζεται η προσφορά/έκπτωση απλά και κατανοητά;**

Απαγορεύεται να παρέχονται σημαντικές πρόσθετες πληροφορίες με μικρή γραμματοσειρά και με μη ξεκάθαρο ή εμφανή τρόπο.

**4. Αναφέρονται ρητά τα οφέλη για τον καταναλωτή;**

Δηλώσεις όπως «η έκπτωση υπολογίζεται στο ταμείο» ή «η έκπτωση περιλαμβάνεται στην τιμή» δεν επιτρέπονται.



**5. Χρησιμοποιείται σωστά η λέξη «δωρεάν»;**

Εκτός από ταχυδρομικά τέλη, κόστος τηλεφωνικής κλήσης, αποστολής γραπτού μηνύματος ή κόστος παράδοσης ή μετακίνησης, ο καταναλωτής δεν επιτρέπεται να επιβαρυνθεί με άλλα κόστη, όπως κόστος συσκευασίας.



**6. Παρουσιάζεται μεγαλύτερο το πλεονέκτημα του καταναλωτή από αυτό που είναι πραγματικά;**

Τυχόν περιορισμοί ή προϋποθέσεις για την ενεργοποίηση της έκπτωσης πρέπει να αναφέρονται ρητά.

**7. Περιέχονται κρυφές χρεώσεις;**

Ο καταναλωτής πρέπει να ενημερώνεται για όλες τις υποχρεωτικές ή πρόσθετες χρεώσεις και τέλη, ακόμα και κατά προσέγγιση.

**8. Περιέχονται παραπλανητικοί ισχυρισμοί;**

Ένας ισχυρισμός «έως και» μπορεί να θεωρηθεί παραπλανητικός αν δεν ανταποκρίνεται στους πραγματικούς όρους της προσφοράς.



**9. Περιέχονται διαφημίσεις «δόλωμα»;**

Δεν επιτρέπεται να παραπλανάται ο καταναλωτής ώστε να αγοράσει ένα προϊόν που διαφημίζεται σε πολύ χαμηλή τιμή, ενώ στην πραγματικότητα δεν υπάρχει σε εύλογο απόθεμα.



**10. Οδηγείται ο καταναλωτής στη λήψη άμεσης απόφασης για αγορά;**

Δεν επιτρέπονται ψευδείς δηλώσεις ότι ένα προϊόν θα είναι διαθέσιμο για πολύ μικρό χρονικό διάστημα.

Για περισσότερες πληροφορίες, μπορείτε να επισκεφτείτε τον «[Εικονογραφημένο Πρακτικό Οδηγό για την σωστή επικοινωνία των ανακοινώσεων μείωσης τιμής](https://www.sev.org.gr/wp-content/uploads/2023/05/ODHGOS_FINAL_SEP2023.pdf)». Ο Οδηγός δημιουργήθηκε από την Ομάδα Εργασίας Καταναλωτή του ΣΕΒ με βάση τον Κώδικα Δεοντολογίας του Υπουργείου Ανάπτυξης.

Άλλες πρωτοβουλίες του ΣΕΒ για τη σωστή ενημέρωση επιχειρήσεων και καταναλωτών είναι ο [Πρακτικομς οδηγομς για τη σωστημ επικοινωνιμα επιχειρημσεων και καταναλωτωμν στο ηλεκτρονικομ εμπομριο](https://www.sev.org.gr/wp-content/uploads/2020/06/ODHGOS-ECOMMERCE_FINAL.pdf) και o [Πρακτικός οδηγός συμμόρφωσης για τη χρήση cookies](https://www.sev.org.gr/wp-content/uploads/2020/08/2020-08-26_1_Odigos_Symorfosis_-Cookies.pdf).